
VALSTYBINĖS MAISTO IR VETERINARIJOS TARNYBOS VEIKLOS AUDITO PASLAUGŲ PIRKIMO
TECHNINĖ SPECIFIKACIJA

I. BENDROSIOS NUOSTATOS

[bookmark: _Hlk125376337]1. Perkančioji organizacija – Lietuvos Respublikos žemės ūkio ministerija (toliau – Užsakovas), kuriai Lietuvos Respublikos Vyriausybės 2026 m. sausio 28 d. pasitarimo protokolu     Nr. 3, pavesta vykdyti Valstybinė maisto ir veterinarijos tarnybos veiklos audito paslaugų viešąjį pirkimą.
2. Valstybinė maisto ir veterinarijos tarnyba (toliau – Tarnyba) yra Lietuvos Respublikos Vyriausybės biudžetinė įstaiga, išlaikoma iš Lietuvos Respublikos valstybės biudžeto ir kitų valstybės pinigų fondų. Tarnyba dalyvauja formuojant valstybės politiką maisto saugos, kokybės ir tvarkymo priežiūros bei maistui skirtų gyvūnų sergamumo mažinimo, gyvūnų gerovės ir apsaugos, pašarų, veterinarijos srityse, ir šią politiką įgyvendina. 
3. Detalesnė informacija apie Tarnybos veiklos tikslus, funkcijas, teises, veiklos organizavimą ir kt. yra išdėstyta Tarnybos nuostatuose, patvirtintuose Lietuvos Respublikos Vyriausybės 2000 m. birželio 28 d. nutarimu Nr. 744 „Dėl Valstybinės maisto ir veterinarijos tarnybos nuostatų patvirtinimo“ (toliau – Nuostatai).

[bookmark: _Hlk123301920]II. PIRKIMO OBJEKTAS 

4. Pirkimo objektas – Tarnybos veiklos audito paslaugos (toliau – Paslaugos). 
5. Paslaugų tikslas – atlikti išorinį Tarnybos veiklos ekonomiškumo, efektyvumo, rezultatyvumo vertinimą, apimant laikotarpį nuo 2024-01-01 iki 2025-12-31, parengti išorinio Tarnybos vertinimo ataskaitą, pateikti išvadas, siūlymus ir rekomendacijas dėl Tarnybos veiklos procesų optimizavimo, siekiant užtikrinti skaidrią ir sąžiningą Tarnybos veiklą bei veiksmingą ir rezultatyvią valstybinę maisto ir veterinarijos kontrolę. Vertinimas turi būti atliekamas vadovaujantis Tarptautinės aukščiausiųjų audito institucijų organizacijos (INTOSAI) veiklos audito standartais.
6. Paslaugų apimtis, reikalavimai ir sąlygos:
6.1. Paslaugų teikėjas, teikdamas Paslaugas, turi išanalizuoti ir įvertinti Tarnybos vykdomos veiklos ekonomiškumą, efektyvumą, rezultatyvumą, apimant šias sritis:
6.1.1. Tarnybos vidaus kontrolės sistemą ir Tarnybos procesų valdymo sistemą, kuri užtikrins procesų supaprastinimą ir standartizavimą, bei pažangių vadybos metodų taikymą Tarnybos veiklos efektyvumui ir rezultatyvumui padidinti; vertinant procesus, turi būti atlikta ne mažiau kaip 3 veiklos procesų (ūkio subjektų patikros, leidimų išdavimo, reagavimas į skubius pranešimus) detali analizė;
6.1.2. Tarnybos informacinių išteklių valdymą ir informacinių sistemų naudojimą bei jų funkcionalumo didinimą, siekiant Tarnybos veiklos procesų efektyvinimo, skaitmenizavimo, plečiant  elektroninių paslaugų kūrimą ir duomenų atvėrimą; 
6.1.3. Tarnybos finansinius išteklius ir valdomą turtą, siekiant racionalaus lėšų ir turto naudojimo principų laikymosi užtikrinimo;
6.1.4. Tarnybos viešųjų pirkimų procesų organizavimą ir vykdytus viešuosius pirkimus, užtikrinant pirkimų skaidrumo ir ekonomiškumo užtikrinimą; 
6.1.5. Žmogiškųjų išteklių valdymą, vertinant krūvių pasiskirstymą tarp centrinio padalinio ir teritorinių skyrių, kompetencijų atitiktį funkcijoms bei darbuotojų motyvavimo sistemų įtaką veiklos rezultatyvumui; 
6.1.6. Tarnybos taikomų administracinių procedūrų ir reikalavimų poveikį verslui ir ūkininkams bei pateikti pagrįstas rekomendacijas dėl administracinių procesų supaprastinimo ir biurokratinės naštos mažinimo.
6.2. Pateikti išvadas, siūlymus ir rekomendacijas dėl 6.1 punkte nurodytos Tarnybos veiklos, apimančios 2024-2025 m. Visos rekomendacijos turi būti suklasifikuotos pagal prioritetą (aukštas, vidutinis, žemas), nurodant preliminarų jų įgyvendinimo laikotarpį ir galimą ekonominę naudą bei reikalingus resursus. 
6.3. Paslaugų teikėjas, teikdamas Paslaugas, turi 6.11 papunktyje nurodytais terminais parengti išorinio Tarnybos vertinimo ataskaitą ir pagrįsti teikiamas išvadas ir rekomendacijas. Paslaugų teikėjas privalo taikyti įvairiapusius metodus: dokumentų analizę, interviu su vadovais ir specialistais, anketinę apklausą išorės suinteresuotoms šalims (pvz., asociacijoms, verslo subjektams) bei duomenų analitikos metodus vertinant IS duomenis.
6.4. Paslaugų teikėjas turi supažindinti Tarnybos vadovą su nustatytais ir apibendrintais faktais, apsvarstyti Tarnybos veiklos tobulinimo ir nustatytų trūkumų šalinimo galimybes;
6.5. Tarnybos veiklos rezultatai turi būti pateikti išorinio Tarnybos vertinimo ataskaitoje, kurią turi sudaryti atskiros dalys, priedai ir kurioje nurodomi pastebėjimai (šio vertinimo metu nustatyti faktai, patvirtinantys išvadas ir rekomendacijas), pateikiamos išvados ir rekomendacijos dėl Tarnybos veiklos tobulinimo;
6.6. išorinio Tarnybos vertinimo ataskaitos projektą Paslaugų teikėjas turi pateikti ir Tarnybos, vadovui, sudarant galimybę susipažinti su ataskaitos projektu ir prireikus pateikti dėl jo atsiliepimą (nuomonę);
6.7. jei Tarnybos vadovo atsiliepime pateiktos pastabos ir (arba) pasiūlymai dėl išorinio Tarnybos vertinimo ataskaitos projekto, į kuriuos Paslaugų teikėjas neatsižvelgia, ši informacija ir Paslaugų teikėjo motyvai turi būti pateikti išorinio Tarnybos vertinimo ataskaitos priede;
6.8. išorinio Tarnybos vertinimo ataskaitą pasirašo Paslaugų teikėjo atstovas (-ai). Paslaugų teikėjas prisiima atsakomybę už išorinio Tarnybos vertinimo kokybę;
6.9. Paslaugos turi būti teikiamos bei išorinio Tarnybos vertinimo ataskaita su priedais pateikiama Užsakovui ir Tarnybos vadovui lietuvių kalba elektroniniu dokumentu, pasirašytu elektroniniu parašu (elektronine forma Word formatu);
6.10. išorinio Tarnybos vertinimo ataskaita turi būti tikslinama Paslaugų teikėjo per sutarties šalių suderintą laikotarpį, jeigu po ataskaitos surašymo ir pateikimo gaunamas motyvuotas Užsakovo pranešimas apie faktinių duomenų, informacijos neatitikimą ar technines klaidas ataskaitoje.
6.11. Paslaugos turi būti pradėtos teikti praėjus 5 darbo dienoms nuo sutarties įsigaliojimo dienos ir suteiktos per 75 kalendorines dienas nuo Paslaugų teikimo pradžios dienos. Paslaugų teikimo terminas gali būti pratęstas 20 kalendorinių dienų. 
7. Paslaugų teikėjas turi teisę gauti visą Paslaugoms suteikti reikalingą ir su Tarnybos veikla, sutarčių sudarymu ir (ar) vykdymu susijusią informaciją, taip pat Tarnybos atsakingų asmenų veiksmų ir sprendimų paaiškinimus raštu ir (ar) žodžiu. Tarnyba sudaro galimybę Paslaugų teikėjui nuotoliniu būdu (tik skaitymo teisėmis) susipažinti su informacinėmis sistemomis ir dokumentų valdymo sistema, tiek kiek tai būtina Paslaugoms teikti.
8. Paslaugoms atlikti reikalingus dokumentus ir informaciją Paslaugų teikėjui pateikia Tarnyba per 5 darbo dienas nuo tiekėjo rašytinio informacijos ir dokumentų sąrašo (klausimyno, ar kita suderinta forma) pateikimo Tarnybai ir Užsakovui dienos. Paslaugų teikėjas turi teise prašyti papildomos informacijos ir dokumentų, jeigu tai būtina tinkamam Paslaugų suteikimui, tokiu atveju ši informacija ir dokumentai jam pateikiami per 5 darbo dienas nuo rašytinio Paslaugų teikėjo prašymo gavimo dienos.
9. Rezultatai, kuriuos turi pasiekti Paslaugų teikėjas:
9.1. parengta ir  Užsakovui pateikta kokybiška, objektyvi, aiški ir išsami išorinio Tarnybos vertinimo ataskaita su priedais, atlikus Tarnybos veiklos vertinimą;
9.2. išorinio Tarnybos vertinimo ataskaitoje pateiktos aiškios, konkrečios ir pagrįstos išvados, siūlymai, rekomendacijos, planai;
9.3. Paslaugos ir išorinio Tarnybos vertinimo ataskaita atitinka techninėje specifikacijoje nustatytus reikalavimus;
9.4. Paslaugos suteiktos per techninėje specifikacijoje nustatytus terminus. 
III. KITOS NUOSTATOS
10. Sutarties vykdymo metu turi būti pateikti (prireikus, su Užsakovu suderinti) dokumentai. Dokumentai, jų aprašymas ir dokumentų pateikimo terminai: 
	Dokumento pavadinimas
	Aprašymas.
Pateikimo Užsakovui terminas, derinimo procesas[footnoteRef:1] [1:  Dokumentų derinimas tarp Paslaugų teikėjo ir Perkančiosios organizacijos vykdomas elektroninėmis ryšio priemonėmis (elektroniniu paštu).] 


	10.1. Paslaugų suteikimo planas; 
	Per 5 (penkias) darbo dienas nuo Sutarties įsigaliojimo dienos Paslaugų teikėjas turi parengti ir pateikti Užsakovui Paslaugų suteikimo planą, kuriame turi būti nurodyta: planuojamos laiko sąnaudos Tarnybos vertinimui, specialistų ir kitų Paslaugų vykdymo dalyvių pareigos ir atsakomybė, komunikavimo procedūros, įskaitant susitikimus su Tarnybos ir Užsakovo atstovais, vertinimo metodologija, kuri bus taikoma atliekant išorinį Tarnybos vertinimą, šio vertinimo kokybės užtikrinimas ir kita aktuali informacija.
Paslaugų suteikimo planas su Užsakovu turi būti suderintas ne vėliau kaip per 2 (dvi) darbo dienas nuo jo pateikimo Užsakovui dienos.
Atsižvelgiant į Sutarties vykdymo metu iškilusias problemas ar kitas aplinkybes, Paslaugų suteikimo planas, suderinus su Užsakovu, gali būti tikslinamas.

	10.2. išorinio Tarnybos vertinimo ataskaitos projektas 
	Likus ne mažiau kaip 10 (dešimt) darbo dienų iki išorinio Tarnybos vertinimo pabaigos, Paslaugų teikėjas turi parengti ir Užsakovui pateikti išorinio Tarnybos vertinimo ataskaitos projektą. Prieš pateikiant išorinio Tarnybos vertinimo ataskaitos projektą Užsakovui, su šiuo projektu turi būti supažindintas Tarnybos vadovas techninės specifikacijos 6.6 ir 6.7 punktuose nustatyta tvarka.
Užsakovas, gavęs išorinio Tarnybos vertinimo ataskaitos projektą, per 5 (penkias) darbo dienas atliks jo peržiūrą (gali prašyti Paslaugų teikėjo pateikti išorinio Tarnybos vertinimo darbo dokumentus ir atlikti šių dokumentų peržiūrą, siekiant gauti patikinimą, kad Paslaugų teikėjo parengti darbo dokumentai pagrindžia išorinio Tarnybos vertinimo ataskaitoje pateiktas išvadas) ir prireikus pateiks Paslaugų teikėjui pastabas dėl išorinio Tarnybos vertinimo ataskaitos projekto.

	10.3. išorinio Tarnybos vertinimo ataskaita;
	Paslaugų teikėjas, įvertinęs Užsakovo pateiktas pastabas dėl išorinio Tarnybos vertinimo ataskaitos projekto, iki Sutartyje ir šioje specifikacijoje numatytos datos, turi parengti išorinio Tarnybos vertinimo ataskaitą su priedais ir pateikti elektroniniu formatu Užsakovui ir Tarnybos vadovui, taip pat Sutartyje nurodytais elektroninio pašto adresais, išorinio Tarnybos vertinimo ataskaitą pateikti Word formatu. 


11. Paslaugų teikėjas privalo užtikrinti, kad atliekant išorinį Tarnybos vertinimą būtų laikomasi šių etikos principų: sąžiningumo, objektyvumo, konfidencialumo, kompetencijos.
___________________




